**Rendelkezésre álló idő: 180 perc**

**Elégségeshez szükséges: 60%**

Kérjük, ne nyissa ki a feladatlapot, amíg nem kérik azt a teremfelügyelők!

Tintával írjon és minden mellékszámítást mutasson be!

Csak olyan számológépet használjon, amely szöveg tárolására nem alkalmas!

**A feladatokat itt dolgozza ki, elegendő helyet hagytunk!**

A feladatsort és a megoldó lapokat a teremből kivinni nem szabad!

**Értékelés**:

 0 – 60 pont Elégtelen (1)

 61 – 70 pont Elégséges (2)

 71 – 80 pont Közepes (3)

 81 – 90 pont Jó (4)

 91 – 100 pont Jeles (5)

**SOK SIKERT!**

**ADÓZÁS**

2014. június 3.

**Okleveles könyvvizsgálói képzés**



**Lényegesebb adó-és járulék mértékek a 2014. január 1-jén hatályos szabályok szerint**

*Társasági adó:*

|  |  |
| --- | --- |
| Az adóalap első 500 MFt-jára | 10% |
| E fölött | 19% |

*Általános forgalmi adó:*

|  |  |
| --- | --- |
| Általános forgalmi adó általános kulcsa | 27% |
| Általános forgalmi adó egyes termékekre és szolgáltatásokra (jelöljük a feladatban!) | 5%, 18% |

*Személyi jövedelemadó:*

Általában 16%

Gyermekek utáni kedvezmény 62 500 Ft/gyermek, ill. 206 250 Ft/gyermek

|  |  |
| --- | --- |
|  |  |

*„Járulék”mértékek*

|  |  |
| --- | --- |
| Szociális hozzájárulási adó | 27% |
| Egyéni járulékokEgészségbiztosítási járulék (természetbeni) | 4% |
| Egészségbiztosítási járulék (pénzbeli) | 3% |
| Munkaerő-piaci járulék  | 1,5% |
| Nyugdíjjárulék | 10% |
|  |  |
|  |  |
| EHO (százalékos, kifizetőt terhelő) | 27%, 14% |
| EHO (magánszemélyt terhelő); korlát: évi 450 eFt | 14% |
| Rehabilitációs járulék | 964 500 Ft/fő/év |
|  |  |
| Egészségügyi szolgáltatási járulék | 6 810 Ft/hó, 227 Ft/nap |
|  |  |

*Egyéb adómértékek*

|  |  |
| --- | --- |
| Szakképzési hozzájárulás | 1,5% |
| HIPA ELÁBÉ sávok és tételek: | 0-0,5 MdFt (100%) 0,5-20 MdFt (85%)20-80 MdFt (75%)80- MdFt (70%) |
| Termékdíj tételek (kivonat, Ft/kg): |  |
| Papír, fa, természetes anyag, fém | 20 |
| Műanyag | 42 |
| Társított | 50 |
| Üveg | 17 |
| Rétegzett italkarton | 28 |
| Kenőolaj | 112 |
| Átalány | 12 000 Ft |
|  |  |
| Kulturális adó | 25% |
|  |  |
| **Minimálbér (garantált bérminimum)** | 101 500 Ft/hó (118 000 Ft/hó) |

**1. feladat (43 pont)**

A könyvvizsgáló a 2014. II. negyedévi könyvvizsgálat során egy társaságnál a bérszámfejtés elszámolásának helyességét ellenőrzi az alábbi kiemelt, 2014. május havi tételek vonatkozásában.

1. A vállalkozásnál a jövedelmek kifizetése minden hó utolsó munkanapján történik.

Feladat: Határozza meg a dolgozók bére után fizetendő szociális hozzájárulási adót és szakképzési hozzájárulást!

A dolgozók és tagok adatai:

|  |  |  |  |  |
| --- | --- | --- | --- | --- |
| Lét-szám(fő) | Havi bruttó jövedelem (Ft/fő) | Jellemző | Szociális hozzájárulási adó  | Szakképzésihozzájárulás |
| 2 | 120 000 | teljes munkaidős portás FEOR:9231 |  |  |
| 1 | 80 000 | napi 4 órában foglalkoztatott portás, aki megváltozott munkaképességű és rehabilitációs kártyával rendelkezik. |  |  |
| 2 | 160 000 | december 1-től 8 órában foglalkoztatott, munkaügyi hivatal igazolásával rendelkező tartósan munkanélküli  |  |  |
| 30 | 180 000 | teljes munkaidős szakképzett munkavállaló |  |  |
| 3 | 150 000 | teljes munkaidős 65 év feletti nyugdíjas munkavállaló, aki nem szünetelteti a nyugdíját |  |  |
| 1 | 100 000 | főállású **társas vállalkozó**, középiskolát végzett 19 éves pályakezdő (kézbesítő), máshol jogviszonya nincs |  |  |
| 1 | 500 000 | főállású **társas vállalkozó**, 55 éves mérnök és ügyvezető |  |  |
| 1 | 300 000 | személyesen közreműködő kiegészítő tevékenységű tag, aki tagi jövedelmet vett fel |  |  |

1. Feladat:

Határozza meg, hogy a vállalkozásnál a kiemelt események miatt milyen összegű adóhatósági tartozások keletkeznek 2014. május hónapra vonatkozóan az alábbi adó- és járuléknemek vonatkozásában (**az egyes feladatpontok megoldásainak összesítésététől tekintsen el, azért külön pont nem jár**!):

*4. Nyugdíjbiztosítási járulék (Nyba) 4. Személyi jövedelemadó (Szja)*

*4. Egészségbiztosítási és munkaerő-piaci járulék (Egmep) 4. Egészségbiztosítási alap (Eüszolg)*

*4. Egészségügyi hozzájárulás (Eho) 4. Szociális hozzájárulási adó (Szocho)*

*4. Szakképzési hozzájárulás (Szakk)*

***A kiszámított értékek akkor fogadhatóak el, ha azokat a segéd táblázatok megfelelő rovatába írta be! Ha valamely tétel esetén nincs adó-és járulékfizetési kötelezettség, azt is jelölje!***

* 1. A társaság május 10-én megbízási szerződést kötött egy 56 éves egyéni ügyvéddel a társaság szerződéseinek új Ptk-nak megfelelő átalakítására. A megbízás időtartama május 15-május 30. közötti időszakra szól. A megbízási szerződésben meghatározott juttatás összege 500 000 Ft, amely mellett a társaság megtéríti a megbízással összefüggésben keletkező utazási költséget: elszámolás alapján egy megtett km-re 15 Ft térítési díjat és a közzétett üzemanyag norma (9,5l/100 km) és üzemanyag ár (425 Ft/liter) alapján számított üzemanyag költséget, összességében 320 megtett km-re. A magánszemély az utazási költségek tekintetében 100%-os költségnyilatkozatot adott, a megbízási díjhoz kapcsolódóan további 50 eFt költség figyelembe vételét kérte.

Megoldás:

|  |  |  |  |  |  |  |  |
| --- | --- | --- | --- | --- | --- | --- | --- |
| Megnevezés | Nyba | Egmep | Eüszolg | Eho | Szja | Szocho | Szakk |
| Kifizetőt terhelő |  |  |  |  |  |  |  |
| Magánszemélytől levonás |  |  |  |  |  |  |  |

* 1. Az ügyvezető által használt mobiltelefon május hónapra vonatkozó telefonszámlája az alábbi részletezést tartalmazta:
		+ Úthasználati díj: 3 764 Ft + 1 016 Ft áfa,
		+ Telefonhívás segítségével történő parkolás: 10 000 Ft + 2 700 Ft áfa,
		+ Internet szolgáltatás: 5 000 Ft + 1 350 Ft áfa,
		+ Mobil telefon szolgáltatás: 90 000 Ft + 24 300 Ft áfa.

Belső szabályzatban rögzítetteknek megfelelően az ügyvezető – szerződés szerint – nettó 50 000 Ft összegű kerettel rendelkezik a mobil telefon szolgáltatás tekintetében, amelyet meghaladó összeget a társaság továbbszámláz részére. Az úthasználati díj és a parkolási díj elszámolása kiküldetési rendelvény alapján történt.

|  |  |  |  |  |  |  |  |
| --- | --- | --- | --- | --- | --- | --- | --- |
| Megnevezés | Nyba | Egmep | Eüszolg | Eho | Szja | Szocho | Szakk |
| Kifizetőt terhelő |  |  |  |  |  |  |  |
| Magánszemélytől levonás |  |  |  |  |  |  |  |

* 1. A társaság győri szerelőüzemében dolgozó alkalmazottak közül a Rába áradás következtében két, az első negyedévben munkába állt 25 év alatti pályakezdő kolléga nem tudott a munkaidő végeztével hazautazni, ezért 2 éjszakára szállást foglaltak számukra. Erre az időtartamra mindkét kolléga 10 000 Ft/fő/nap térítési díjat is kapott (2-2 napra) a szállás díjon felül felmerülő költségek fedezetére. Ezen összegből 3 000 Ft/fő értékben számoltak el a költségeikkel, mindketten taxi számlát nyújtottak be a társaságnál. A szállodai ellátás díja 7 500 Ft/fő/nap volt. A két kolléga bruttó bére 102 000 Ft/fő, egyikük három kedvezményezett eltartott vonatkozásában adott le nyilatkozatot a munkaviszony megkezdésekor. (Más juttatást nem kaptak az alkalmazottak a megelőző időszakban sem; a rendszeres bér számfejtését most nem kell elvégeznie!)

Megoldás:

|  |  |  |  |  |  |  |  |
| --- | --- | --- | --- | --- | --- | --- | --- |
| Megnevezés | Nyba | Egmep | Eüszolg | Eho | Szja | Szocho | Szakk |
| Kifizetőt terhelő |  |  |  |  |  |  |  |
| Magánszemélytől levonás |  |  |  |  |  |  |  |

* 1. A vállalkozás közgyűlése május 23-án jóváhagyta a 2013. évi beszámolót és 20 000 000 Ft (bruttó) osztalék kifizetéséről hozott határozatot. A kifizetésre május 31-én került sor. A társaság két tulajdonosa közül a nagyobb aránnyal rendelkező tag (80%) egyben a társaság ügyvezetője is, ezen teendőket munkaviszony keretében látja el. A január 1-jétől hatályos szerződése szerint bruttó bére havi bruttó 400 000 Ft. A másik tulajdonos korhatár előtti ellátásban részesül, ugyanakkor 36 órát elérő munkaviszonyban áll a társaság egyik leányvállalatánál, ahol az idei évben (január 1-jétől) havi bruttó 300 000 Ft összegű munkabért kap.

A kisebbségi tulajdonos 2013. augusztusában osztalékelőleget vett fel, melynek átutalt nettó összege 4 200 000 Ft volt. A jóváhagyott osztalék és az osztalékelőleg különbözetét a tulajdonos májusban, az előleg felvételét követően 300 nappal a társaság számlájára visszautalta. A társaság az érintett összegre vonatkozóan nem kérte kamat megtérítését. A jegybanki alapkamat az érintett időszakban 4% volt.

A tulajdonosok az osztalékfizetéshez kapcsolódóan nyilatkozatot nem, de jövedelemigazolást adtak le. (A rendszeres díjazások tételes elszámolásával most nem kell foglalkoznia!)

Megoldás:

|  |  |  |  |  |  |  |  |
| --- | --- | --- | --- | --- | --- | --- | --- |
| Megnevezés | Nyba | Egmep | Eüszolg | Eho | Szja | Szocho | Szakk |
| Kifizetőt terhelő |  |  |  |  |  |  |  |
| Magánszemélytől levonás |  |  |  |  |  |  |  |

**2. feladat (27 pont)**

A McBurger Kft. gyorséttermi láncot működtet. A 2013. évi társasági adóbevallás elkészítésén dolgozik a főkönyvelő. A bevallás elkészítése során a következő problémás tételeket azonosította, ezekben az Ön segítségére szorul. Olyankor, ha az adóalap meghatározása tekintetében választhat a cég, a társaság a minimális tárgyévi adóalapra törekszik.

A társaság előzetes adózás előtti eredménye 300 MFt.

**A következő tételek hatását még nem rögzítették a számviteli nyilvántartásokban:**

1. A társaságnál átfogó ellenőrzést folytatott a NAV a 2012. üzleti év vonatkozásában. Megállapították, hogy a 2012. évi adóalap és számviteli eredmény 40 MFt-tal magasabb, mint a bevallott (pl. ennyivel több bevételt kellett volna elszámolniuk). Ezért az adóhatóság jogerősen kiszabott 2 MFt adóbíráságot és megállapított 1 MFt késedelmi pótlékot is, egyben határozatában megemelte a 2012. évi adóalapot és eredményt is, valamint megállapította a „hiányzó” adót. Az elsőfokú határozatot 2012. júniusában kézbesítették. Az elsőfokú határozat ellen a Kft. fellebbezett, melynek kapcsán megfizetett 0,3 MFt illetéket. A fellebbezést a NAV jogerősen elutasította, ebbe a cég belenyugodott, nem támadta meg a határozatot bíróság előtt. Sem a jogkövetkezmények, sem az illeték, sem az adó- és eredménykülönbözet nem szerepel a számviteli nyilvántartásokban. A hiba nem minősül jelentős összegűnek, annak hatását a tárgyévben kell elszámolni.
2. A társaság kétfajta ízesített sört is forgalmaz. Az egyiket – a Málnavarázs elnevezésűt – Szerbiából importálja, a másikat – az Egrescsodát – egy magyar gyártótól szerzi be. A Málnavarázsból háromezer hektólitert szerzett be és értékesített, az Egrescsodából pedig négyezer hektólitert vett és adott el. A főkönyvelő jelezte Önnek, hogy az adókötelezettség alá eső ízesített sör literjét 20 forint népegészségügyi termékadó terheli.

**A következő tételek a számviteli nyilvántartásokban már szerepelnek.**

1. A Kft. két éve megvásárolt egy jogdíjbevételre jogosító immateriális eszközt 50 MFt-ért, amelyet a franchise láncban hasznosított. Mivel a kapcsolódó termék már nem népszerű, ezt az immateriális eszközt értékesítette. Az értékesítés előtt az eszköz könyv szerinti értéke 30 MFt volt, az eladási ár pedig 25 MFt + 27% áfa volt. A Kft. a jogdíjbevételre jogosító eszközt két éve szabályszerűen bejelentette.
2. A társaság vásárolt 2009. január 1-jén egy tárgyi eszközt, amelynek bekerülési értéke 10 MFt volt. Az eszközre – a beszerzéskor – szabályosan felhasználtak 4 MFt korábban képzett fejlesztési tartalékot. Az eszközt 10%-os kulccsal értékcsökkentik, az adótörvény 14,5% értékcsökkenés elszámolását írja elő. Az eszköznek a maradványértéke elhanyagolható. Az eszközt 2013. december 31-én értékesítették, a kapott nettó vételár 7 MFt.
3. A Kft-nek van egy eurós bankhitele, amelynek tőkeösszege 1 000 e€. Erre a hitelre év végén 30 MFt árfolyamnyereséget kellett elszámolni. A bankhitel öt év múlva jár le, 2014-ben törlesztés nincs.
4. Az egyéb ráfordítások között szerepelnek a következő tételek is:

|  |  |
| --- | --- |
| Készletek értékvesztése | 15 MFt |
| Tárgyi eszközök terven felüli értékcsökkenése | 10 MFt |
| Goodwill terven felüli értékcsökkenése | 5 MFt |
| Iparűzési adó | 40 MFt |

A tárgyi eszközök terven felüli értékcsökkenésére azért volt szükség, mert egyes eszközök piaci értékében véglegesnek tűnő csökkenés jelentkezett. A gépek továbbra is a könyvekben szerepelnek, azokhoz korábban adóalap korrekció nem kapcsolódott. A készlet értékvesztés kapcsán megnyugtatóan dokumentálható, hogy az nem vezethető vissza hanyagságra. A goodwillt egy olyan részesedés kapcsán jelenítették meg korábban, amely nem minősült bejelentett részesedésnek.

1. A társaság egy belföldi illetőségű adózónak, mely nem kapcsolt vállalkozása, térítés nélkül átadott 20 MFt értékben készleteket. Az átadás okán elszámoltak 5,4 MFt fizetendő áfát is, amelyet az átvevő cég nem térített meg.

Az átvevő cég a kisvállalati adó (KIVA) alanya és még januárban megküldte azt a nyilatkozatát (alátámasztva különféle kiváló dokumentumokkal), hogy az átadás eredményhatásának figyelembevétele előtt is nyereséges.

1. A cég 2013-ban 40 MFt jogdíjbevételre tett szert.
2. A cég tartós adományozási szerződés keretében 2012 óta juttat évente 10 MFt-ot egy közhasznú szervezetnek. Az adományozás körüli dokumentáció teljes körű.
3. A Kft. egy kapcsolt vállalkozásának készleteket értékesített az üzleti év során. A készlet bekerülési értéke 50 MFt volt, az eladási ára pedig nettó 53 MFt. Szakértői vélemény támasztja alá azt, hogy az elfogadott ár-meghatározási módszertan alapján a piaci eladási ár nettó 60 MFt lett volna. Az ügylet 2013-ban teljesedésbe ment. A Kft. nem rendelkezik semmilyen információval arról, hogy hogyan kezelte az üzleti partner kapcsolt vállalkozás ezt a témát.
4. A Kft. továbbhozott vesztesége előző évekről 150 MFt.
5. Megállapították, hogy a jövedelem (nyereség) minimumra vonatkozó rendelkezéseket nem kell alkalmaznia a társaságnak.

**FELADATOK:**

1. **Határozza meg McBurger Kft. 2013. évi adózás előtti eredményét, … (5 pont)**
2. **és társasági adó alapját! (Táblázatos formában dolgozzon és azt is egyértelműsítse, ha egy téma nem befolyásolja a társasági adó alapját!) (19 pont)**
3. **Határozza meg a fizetendő társasági adó értékét! (1 pont)**
4. **Mekkora lesz a 2013. évi társasági adó alapján megállapított első adóelőleg értéke és milyen gyakorisággal kell majd azt fizetni 2014-2015. években? (2 pont)**

**A megoldást a rendelkezésére bocsátott kidolgozási segédleten készítse el (külön lapon)!**

**Szándékosan üresen hagyva!**

**2. feladat kidolgozása (Tao):**

|  |  |
| --- | --- |
| Megnevezés, mellékszámítások, hivatkozás | Összeg (eFt) |
| Adózás előtti előzetes eredmény: | 300 000 |
|  |  |
|  |  |
|  |  |
|  |  |
|  |  |
|  |  |
| **Adózás előtti eredmény (végleges)** |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| Összes előzetes Tao adóalap: |  |
| Összes előzetes Tao adóalap: |  |
| Korrekció továbbhozott veszteség miatt: |  |
| Végleges Tao adóalap: |  |
| Számított adó |  |
| Adókedvezmény |  |
| **Fizetendő adó** |  |

További mellékszámítások:

**3. feladat (20 pont)**

A Bea Kft. sajátos egyveleget alkotó „művészeti” tevékenységet végez: Részben humán fogorvosi/fogtechnikusi szolgáltatásokat nyújt, ami az ÁFA tv. 85.§ (1) e) pontja alapján a tevékenység közösségi jellegére tekintettel adómentes; valamint design tanácsadást végez, ez utóbbi az általános kulcs alá tartozó adóköteles ügylet. A vállalkozás székhelye Gödön van. Más országban nem kellett adószámot kérnie, de van hazai (magyar) EU adószáma. A cég – ebben a feladatban végig – legyen az **általános szabályok szerinti gyakoriságú** ÁFA bevalló.

A társaság az ÁFA bevallásának elkészítéséhez a tárgyévtől (2013-tól) **NEM** a **göngyölítéses módszert** alkalmazza (korábban így számoltak). Az előző évben, 2012-ben az egyes bevallási időszakokra a göngyölítéses módszer szerint kiszámított LH értékei a következők voltak:

2012-I. negyedév: 53%

2012-II. negyedév: 52%

2012-III. negyedév: 60%

2012-IV. negyedév: 57%

2013-ban egy design-tervező gépet (**GÉP!**) vásároltak, hogy majd a szükséges átalakítások és felújítás után azzal dolgozzanak. A berendezés beszerzéséről szóló számla fontosabb adatai a következők:

Teljesítés ideje: 2013. április 18.

Fizetési határidő: 2013. április 28. (És ez teljesült is!)

Fizetési mód: Banki átutalás

Vételár (nettó): 113.500.000,-Ft

Áfa (27%): 30.645.000,-Ft

A vásárlás napján a berendezést átadták egy vállalkozónak, aki erre vonatkozó megállapodása szerint felújította azt. A munkák elvégzésének határideje 3 hónap volt, amit a kivitelező be is tartott. Az erről szóló számla teljes ellenértékét, 8.255.000,-Ft-ot 2013. július 28-án, a „teljesítés napján” banki átutalással rendezték, s a berendezést a **következő hónap első napjával** rendeltetésszerű használatba is vették. A cég minden esetben a piaci áron kereskedik.

A társaság főkönyvi kivonatában szereplő (ár)bevétel adatok a következők (ezer forintban):

|  |  |  |
| --- | --- | --- |
| **Megnevezés** | **2013.** | **2014.** |
| Belföldi fogorvosi bevétel  | 322 850 | 146 475 |
| Belföldi design-tanácsadási bevétel  | 310 836 | 484 610 |
| Design tanácsadás Csehországba | 64 752 | 75 586 |
| Design tanácsadás Kínába | 38 058 | 64 951 |
| Tárgyi eszköz értékesítés (adóköteles) | 36 454 | 17 972 |
| Egyéb, adólevonási joggal járó árbevétel | 97 900 | 100 800 |
| Egyéb, adólevonási joggal nem járó árbevétel | 4 150 | 9 606 |
| Összes bevétel: | 875 000 | 900 000 |

A berendezést 2015. augusztus közepén eladták. Az eladási ár 100 MFt + ÁFA volt. Ebben az évben **év végén** a LH végső értéke **0,84** volt.

**Feladatok:**

Állapítsa meg a **géppel összefüggésben**…

1. a 2013. második és harmadik bevallási időszaka során levonható ÁFA összegét! (3 pont)
2. a 2013. és a 2014. év végén szükséges korrekciók összegét! (12 pont)
3. a 2015. év III. negyedév- és 2015. év végén a géppel kapcsolatos ÁFA összegét! (5 pont)

 A feladat kidolgozását az erre javasolt oldalakon végezze, használja a megadott táblázatokat!

**Szándékosan üresen hagyva!**

**3. feladat MEGOLDÁSA**

2013-as LH számítás:

|  |  |  |
| --- | --- | --- |
| **Megnevezés** | **„Adóköteles”** | **„Adómentes”** |
| Belföldi fogorvosi bevétel  |  |  |
| Belföldi design-tanácsadási bevétel  |  |  |
| Design tanácsadás Csehországba |  |  |
| Design tanácsadás Kínába |  |  |
| Tárgyi eszköz értékesítés (adóköteles) |  |  |
| Egyéb, adólevonási joggal járó árbevétel |  |  |
| Egyéb, adólevonási joggal nem járó árbevétel |  |  |
| Összesen: |  |  |

2014-es LH számítás:

|  |  |  |
| --- | --- | --- |
| **Megnevezés** | **„Adóköteles”** | **„Adómentes”** |
| Belföldi fogorvosi bevétel  |  |  |
| Belföldi design-tanácsadási bevétel  |  |  |
| Design tanácsadás Csehországba |  |  |
| Design tanácsadás Kínába |  |  |
| Tárgyi eszköz értékesítés (adóköteles) |  |  |
| Egyéb, adólevonási joggal járó árbevétel |  |  |
| Egyéb, adólevonási joggal nem járó árbevétel |  |  |
| Összesen: |  |  |

**4. feladat (10 pont)**

Az Ön által auditált és egyetlen településen működő Nevezetes Kereskedelmi Zrt. nettó árbevétele a vizsgált évben (a hatályos helyi adókról szóló 1990. évi C. sz. törvény előírásainak megfelelően 645 milliárd forint volt.

A szintén a jogszabály alapján számított …

* ELÁBÉ 582 milliárd forint,
* az anyagköltség pedig 42 473 950 eFt.

**Feladat:**

Határozza meg az alábbi táblázatok segítségével a társaság adott évi iparűzési adójának összegét, ha az érintett önkormányzat a 2%-os mértéket vetette ki! (Nincs kapcsolt vállalkozása a Zrt.-nek.) (10 pont)

Kidolgozás:

**Adatok milliárd forintban!!**

|  |  |  |  |  |  |
| --- | --- | --- | --- | --- | --- |
| **Megnevezés/Sávok** |  |  |  |  | **Összesen** |
| **Árbevétel a sávban (MdFt):** |  |  |  |  |  |
| **Arány (tizedes tört):** |  |  |  |  |  |
| **Sávba jutó csökkentő (MdFt):** |  |  |  |  |  |
| **Felső korlát (MdFt):** |  |  |  |  |  |
| **Tényleges csökkentő (MdFt):** |  |  |  |  |  |

Az aktuális HIPA összegének levezetése (**ezer forintban**!):

|  |  |
| --- | --- |
| Nettó árbevétel: | 645 000 000 |
|  |  |
|  |  |
| Adóalap csökkentő összesen: |  |
| Adóalap: |  |
| Adó (2%) |  |